P6_TA(2006)0235

Finantsmääruse rakenduseeskirjad *

Euroopa Parlamendi õigusloomega seotud resolutsioon komisjoni määruse (EÜ, Euratom), millega muudetakse määrust (EÜ, Euratom) nr 2342/2002, millega kehtestatakse Euroopa Ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad, eelnõu kohta (SEK(2005)1240 - C6-0355/2005 - 2005/0904(CNS))

(Nõuandemenetlus)

Euroopa Parlament,

- võttes arvesse komisjoni määruse ettepanekut (SEK(2005)1240);

- komisjon, olles konsulteerinud Euroopa Parlamendiga 12. oktoobri 2005. aasta kirjas kooskõlas deklaratsiooniga [1], mis on vastu võetud lepitusmenetluse raames enne finantsmääruse vastuvõtmist seoses selle artikliga 183 (C6-0355/2005);

- võttes arvesse kodukorra artiklit 51;

- võttes arvesse eelarvekontrollikomisjoni raportit (A6-0135/2006),

1. kiidab komisjoni määruse ettepaneku muudetud kujul heaks;

2. kutsub komisjoni üles muutma määruse ettepanekut järgmiselt;

3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;

4. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

ARTIKLI 1 PUNKT 5 A (uus)Artikli 43 lõike 2 punkt c a (uus) (määrus (EÜ, Euratom) nr 2342/2002)

| 5 a)Artikli 43 lõikele 2 lisatakse järgmine punkt:c a)Rahvusvaheline Loodusvarade ja Looduskaitse Ühing. |

Muudatusettepanek 2

ARTIKLI 1 PUNKT 9Artikli 56 lõige 3 (määrus (EÜ, Euratom) nr 2342/2002)

3. Iga institutsioon teavitab eelarvepädevaid institutsioone oma peaarvepidaja ametisse nimetamisest või tema töösuhte lõppemisest. | 3. Iga institutsioon teavitab eelarvepädevaid institutsioone oma peaarvepidaja ametisse nimetamisest või tema töösuhte lõppemisest. Üleandmise aruanne peab sisaldama koostatud proovibilansi tulemusi ja eelkõige esitatud reservatsioone. |

Muudatusettepanek 3

ARTIKLI 1 PUNKT 14Artikkel 68 (määrus (EÜ, Euratom) nr 2342/2002)

Avansikontode haldajad valitakse ametnike või vajaduse korral muude töötajate hulgast. | Avansikontode haldajad valitakse ametnike või vajaduse korral muude töötajate hulgast. Vajaduse tekkimisel võib ajutisi ja/või abitöötajaid valida ainult mõjuvatel põhjustel. |

Muudatusettepanek 4

ARTIKLI 1 PUNKTI 28 ALAPUNKT A A (uus)Artikli 106 lõige 4 (määrus (EÜ, Euratom) nr 2342/2002)

| a a)Lõige 4 asendatakse järgmisega:4.Vastutav eelarvevahendite käsutaja võib maksetähtaja igal ajal lõikes 1 nimetatud perioodi jooksul peatada, teatades kreeditoridele, et maksetaotlust ei saa kinnitada, kuna summat ei ole vaja maksta või ei ole esitatud asjakohaseid tõendavaid dokumente. Kui vastutav eelarvevahendite käsutaja saab teavet, mis seab kahtluse alla maksetaotluses esitatud kulude vastavuse maksmistingimustele, võib eelarvevahendite käsutaja maksetähtaja peatada, et täiendava kontrolli, sealhulgas kohapealse kontrolli abil enne maksmist kindlaks teha, kas kulud vastavad tegelikult maksmistingimustele. Vastutav eelarvevahendite käsutaja teavitab kõnealust abisaajat nii kiiresti kui võimalik. Samuti teatab ta abisaajale, et makset võidakse kinni pidada seni, kuni abisaaja esitab eelarvevahendite käsutaja poolt nõutava teabe. Järelejäänud maksetähtaeg hakkab uuesti kulgema alates kuupäevast, mil esimest korda registreeritakse nõuetekohaselt vormistatud maksetaotlus. Siiski tuleb makse sooritada hiljemalt algse maksetähtaja teistkordsel aegumisel, välja arvatud juhul, kui abisaaja ei ole selleks ajaks esitanud eelarvevahendite käsutaja poolt nõutavat teavet. |

Muudatusettepanek 5

ARTIKLI 1 PUNKT 36Artikkel 129 (määrus (EÜ, Euratom) nr 2342/2002)

1. Lepingute puhul, mille maksumus on kuni 60000 eurot, võib kasutada läbirääkimistega menetlust, kus konsulteeritakse vähemalt viie taotlejaga. | Kui tellija saab kandidaatidega konsulteerimise järel ainult ühe pakkumise, mis on halduslike ja tehniliste tingimustega vastavuses, võib lepingu sõlmida, tingimusel et lepingu sõlmimise tingimused on täidetud. |

1. Lepingute puhul, mille maksumus on kuni 80000 EUR, võib kasutada läbirääkimistega menetlust, kus konsulteeritakse vähemalt viie taotlejaga. | Kui tellija saab kandidaatidega konsulteerimise järel ainult ühe pakkumise, mis on halduslike ja tehniliste tingimustega vastavuses, võib lepingu sõlmida, tingimusel et lepingu sõlmimise tingimused on täidetud. |

2. Lepingute puhul, mille maksumus on kuni 25000 eurot, võib lõikes 1 osutatud menetlust kasutada, konsulteerides vähemalt kolme taotlejaga. | 2. Lepingute puhul, mille maksumus on kuni 50000 EUR, võib lõikes 1 osutatud menetlust kasutada, konsulteerides vähemalt kolme taotlejaga. |

3. Alla 3500 euro suuruse maksumusega lepinguid võib sõlmida ühe pakkumise alusel. | 3. Alla 12500 EUR suuruse maksumusega lepinguid võib sõlmida ühe pakkumise alusel. |

4. Maksed kuluartiklite eest summas kuni 200 eurot võivad toimuda lihtsalt arve alusel tehtavate maksetena ilma eelneva pakkumise vastuvõtmiseta. | 4. Maksed kuluartiklite eest summas kuni 1000 EUR võivad toimuda lihtsalt arve alusel tehtavate maksetena ilma eelneva pakkumise vastuvõtmiseta. |

| Lepinguid ei tohi jagada üksikuteks osadeks, kui sellega kaasneb ettenähtud künnistest kõrvalekaldumine. |

Muudatusettepanek 6

ARTIKLI 1 PUNKTI 38 ALAPUNKT AArtikli 134 lõige 2 (määrus (EÜ, Euratom) nr 2342/2002)

a) Lõike 2 teine lõik jäetakse välja. | a)Lõige 2 asendatakse järgmisega:2.Kui artiklis 1 osutatud dokument või tõend ei ole asjaomases riigis välja antud, samuti teistel finantsmääruse artiklites 93 ja 94 osutatud juhtudel võib selle asendada huvitatud isiku vandetõotusega, mille ta annab oma päritolu- või lähteriigi justiits- või haldusasutuse, notari või kvalifitseeritud kutseorganisatsiooni ees.Lepingute korral, mille maksumus on kuni 80000 EUR võib tellija järgmistel juhtudel olenevalt oma riskianalüüsist nõuda taotlejatelt ja pakkujatelt vandega kinnitatud avalduse esitamist, milles nad kinnitavad, et nad ei ole üheski finantsmääruse artiklites 93 ja 94 nimetatud olukorras.Lepingute korral, mille maksumus on kuni 5000 EUR, võib tellija olenevalt oma riskianalüüsist sõlmida lepingu ilma vandega kinnitatud avaldust nõudmata. |

Muudatusettepanek 7

ARTIKLI 1 PUNKTI 39 ALAPUNKT BArtikli 135 lõige 6 (määrus (EÜ, Euratom) nr 2342/2002)

6. Tellija võib sõltuvalt oma riskianalüüsist otsustada mitte nõuda tõendeid taotlejate ja pakkujate finants-, majandus-, tehnilise ja kutsealase suutlikkuse kohta järgmiste lepingute puhul: | 6. Tellija võib sõltuvalt oma riskianalüüsist otsustada mitte nõuda tõendeid taotlejate ja pakkujate finants-, majandus-, tehnilise ja kutsealase suutlikkuse kohta järgmiste lepingute puhul: |

a)lepingud, mille institutsioonid on sõlminud oma huvides ja mille maksumus on kuni 60000 eurot; | a)lepingud, mille institutsioonid on sõlminud oma huvides ja mille maksumus on kuni 80000 EUR; |

b)välistegevuse valdkonnas sõlmitud lepingud, mille maksumus jääb alla artikli 241 lõike 1 punktis a, artikli 243 lõike 1 punktis a või artikli 245 lõike 1 punktis a nimetatud künniste. | b)välistegevuse valdkonnas sõlmitud lepingud, mille maksumus jääb alla artikli 241 lõike 1 punktis a, artikli 243 lõike 1 punktis a või artikli 245 lõike 1 punktis a nimetatud künniste. |

Kui tellija otsustab taotlejate või pakkujate finants-, majandus-, tehnilise ja kutsealase suutlikkuse kohta tõendeid mitte nõuda, siis eel- ega vahemakseid ei või teha. Samas võib eelmakse teha, kui on antud samaväärses summas finantstagatis. | Kui tellija otsustab taotlejate või pakkujate finants-, majandus-, tehnilise ja kutsealase suutlikkuse kohta tõendeid mitte nõuda, siis võib vahemakseid teha, kui teenuseid on juba osutatud või kaupu tarnitud. Vahemakseid võib teha, kui on antud samaväärses summas finantstagatis või kui eelarvevahendite käsutaja saab riski muude asjakohaste meetmetega samaväärselt vähendada. |

Muudatusettepanek 8

ARTIKLI 1 PUNKT 40 A (uus)Artikkel 140 (määrus (EÜ, Euratom) nr 2342/2002)

| 40 a)Artikkel 140 asendatakse järgmisega:1.Pakkumiste ja osalemistaotluste vastuvõtmiseks kehtestatakse piisavalt pikad kalendripäevades väljendatud tähtajad, mis võimaldavad huvitatud isikutel põhjendatud ja asjakohase aja jooksul oma pakkumisi ette valmistada ja esitada, võttes eelkõige arvesse lepingu keerukust, vajadust teha kontrollkäik tegevuskohta või tehnilistele kirjeldustele lisatud dokumentidega tutvumist tegevuskohas.2.Avatud menetluse korral lepingute puhul, mille maksumus on samaväärne artiklis 158 kehtestatud künnistega või neist suurem, peab pakkumiste vastuvõtmise tähtaeg sõltuvalt lepingute keerukusest olema üldjuhul 26-52 päeva alates lepingu teate avaldamisest.3.Piiratud menetluste puhul, sealhulgas artiklis 125b osutatud konkureeriva dialoogi rakendamisel ja läbirääkimistega menetluste korral lepingute puhul, mille maksumus on samaväärne artiklis 158 kehtestatud künnistega või neist suurem, peab osalemistaotluste vastuvõtmise tähtaeg sõltuvalt lepingute keerukusest olema üldjuhul 18-37 päeva alates lepingu teate avaldamisest.Piiratud menetluse korral lepingute puhul, mille maksumus on samaväärne artiklis 158 kehtestatud künnistega või neist suurem, peab pakkumiste vastuvõtmise tähtaeg sõltuvalt lepingu keerukusest olema üldjuhul 20-40 päeva alates pakkumismenetluse väljakuulutamise teate avaldamisest.Siiski peab piiratud menetluse korral pärast artiklis 128 osutatud osalemiskutset pakkumiste vastuvõtmise tähtaeg sõltuvalt lepingu keerukusest olema üldjuhul 10-20 päeva alates pakkumiskutse avaldamisest.4.Kui tellija on saatnud artikli 118 lõike 2 kohaselt avaldamiseks eelteate, võib pakkumiste vastuvõtmise tähtaega vähendada üldjuhul 18 päevani, kuid mitte ühelgi juhul vähem kui 11 päevani hanketeate või pakkumiskutse avaldamisest.Esimeses lõigus osutatud lühendatud tähtaja kasutamine on lubatud vaid siis, kui eelteade vastab järgmistele tingimustele:a)sisaldab kogu hanketeates nõutavat teavet, kuivõrd see oli kättesaadav kõnealuse teate avaldamise ajal;b)edastati avaldamiseks minimaalselt 26 päeva ja maksimaalselt 6 kuud enne teate avaldamise kuupäeva.5.Pakkumise vastuvõtmise tähtaega võib lühendada viie päeva võrra, kui on tagatud piiramatu ja otsene elektrooniline juurdepääs kõikidele pakkumiskutse dokumentidele alates teate või osalemiskutse avaldamise kuupäevast. |

Muudatusettepanek 9

ARTIKLI 1 PUNKT 46 A (uus)Artikli 164 lõige 3 (määrus (EÜ, Euratom) nr 2342/2002)

| 46 a)Artikli 164 lõige 3 asendatakse järgmisega:3.Toetuslepingute muudatused on lubatud, kui asjaolud on muutunud ning kumbki lepingupool ei näinud asjaolude muutumist ette või polnud võimalik seda ette näha, ning lepingu muutmata täitmine tooks ühele või mitmele lepingupoolele kaasa ebamõislikke tagajärgi või takistaks muul moel lepingu täitmist.Toetuslepinguid võib muuta üksnes täiendavate kirjalike lepingutega. Niisuguste lisalepingute eesmärk ei või olla lepingute muutmine, mis seaksid kahtluse alla toetuse andmise otsuse või paneksid lepingupooled ebavõrdsesse olukorda.Juhul, kui lepingu muudatus on ebapiisav lahendus, on lepingupooltel lubatud koos või eraldi leping lõpetada. |

Muudatusettepanek 10

ARTIKLI 1 PUNKTI 50 ALAPUNKT AArtikli 173 lõike 2 teine lõik (määrus (EÜ, Euratom) nr 2342/2002)

Selleks nõuab eelarvevahendite käsutaja võimalikelt abisaajatelt vandega kinnitatud avaldust. Toetustaotluste puhul, mille maksumus ületab 25000 eurot, lisatakse taotlusele olenevalt vastutava eelarvevahendite käsutaja omal vastutusel tehtud riskianalüüsist kasumiaruanne, viimase suletud eelarveaasta bilanss ja kõik muud pakkumiskutsetes nõutud tõendavad dokumendid. | Selleks nõuab eelarvevahendite käsutaja võimalikelt abisaajatelt vandega kinnitatud avaldust. Toetustaotluste puhul, mille maksumus ületab 50000 EUR, lisatakse taotlusele olenevalt vastutava eelarvevahendite käsutaja omal vastutusel tehtud riskianalüüsist kasumiaruanne, viimase suletud eelarveaasta bilanss ja kõik muud pakkumiskutsetes nõutud tõendavad dokumendid. |

Muudatusettepanek 11

ARTIKLI 1 PUNKTI 50 ALAPUNKT BArtikli 173 lõige 4 (määrus (EÜ, Euratom) nr 2342/2002)

(b) Lõiget 4 muudetakse järgmiselt: | (b) Lõige 4 asendatakse järgmisega: |

i) Esimene lõik asendatakse järgmisega: | |

4.Kui taotlus on seotud sellise meetme toetustega, mille summa ületab 750000 eurot, või tegevustoetustega, mis ületavad 100000 eurot, lisatakse taotlusele tunnustatud audiitori koostatud välisauditi aruanne. Aruandega kinnitatakse viimase saadaoleva majandusaasta raamatupidamisarvestus. | 4.Kui taotlus on seotud sellise meetme toetustega, mille summa ületab 750000 EUR, või tegevustoetustega, mis ületavad 100000 EUR, lisatakse taotlusele tunnustatud audiitori või nende organisatsioonide puhul, kellel on sõltumatu auditi teostamise õigus, sõltumatu audiitori koostatud välisauditi aruanne. Aruandega kinnitatakse viimase kasutatava majandusaasta raamatupidamisarvestus.Esimese lõigu sätteid kohaldatakse ainult esimese taotluse suhtes, mille abisaaja esitab eelarvevahendite käsutajale sama eelarveaasta jooksul.Lepingute puhul, mis seovad komisjoni mitme abisaajaga, kohaldatakse neid künniseid iga abisaaja suhtes.Artiklis 163 nimetatud koostööpartnerite puhul tuleb enne raamlepingu sõlmimist teha välisaudit või nende organisatsioonide puhul, kellel on sõltumatu auditi teostamise õigus, sõltumatu audit, mis hõlmab kaht viimast kasutatavat eelarveaastat. |

ii) Viies lõik asendatakse järgmisega: | |

Vastutav eelarvevahendite käsutaja võib olenevalt oma riskianalüüsist loobuda välisauditi kohustuse täitmise nõudmisest abisaajate puhul, kes on mitme abisaajaga sõlmitavate lepingute korral nõustunud solidaarvastutusega. | Vastutav eelarvevahendite käsutaja võib olenevalt oma riskianalüüsist loobuda välisauditi või sõltumatu auditi kohustuse täitmise nõudmisest abisaajate puhul, kes on mitme abisaajaga sõlmitavate lepingute korral nõustunud solidaarvastutusega. |

iii) Lisatakse kuues lõik järgmises sõnastuses: | |

Esimest lõiku ei kohaldata avalik-õiguslike asutuste, haridusasutuste ja artikli 43 lõikes 2 nimetatud rahvusvaheliste organisatsioonide suhtes. | Esimest lõiku ei kohaldata avalik-õiguslike asutuste, haridusasutuste ja artikli 43 lõike 2 punktides a, b ja c nimetatud rahvusvaheliste organisatsioonide suhtes. |

Muudatusettepanek 12

ARTIKLI 1 PUNKT 53 A (uus)Artikli 180 lõige 2 (määrus (EÜ, Euratom) nr 2342/2002)

| 53 a)Artikli 180 lõige 2 asendatakse järgmisega:2.Vastutav eelarvevahendite käsutaja võib riskianalüüsi alusel nõuda iga makse tõendamiseks tunnustatud audiitori tehtud välisauditit või nende organisatsioonide puhul, kellel on sõltumatu auditi teostamise õigus, sõltumatu audiitori tehtud auditit. Meetmetoetuse või tegevustoetuse puhul lisatakse audiitori järeldusotsus maksetaotlusele. Eesmärk on tõendada, et abisaaja raamatupidamisaruandes esitatud kulud, millel maksetaotlus põhineb on tõesed, täpsed ja toetuslepinguga kooskõlas. Välisaudit või nende organisatsioonide puhul, kellel on sõltumatu auditi teostamise õigus, sõltumatu audiitori tehtud audit on kohustuslik finantsaasta vahemaksete ja lõppmaksete korral järgmistel juhtudel:a)meetmetoetused summas 750000 EUR või rohkem;b)tegevustoetused summas 100000 EUR või rohkem.Vastutav eelarvevahendite käsutaja võib oma riskianalüüsi alusel välise või sõltumatu auditi tegemisest vabastada:a)avalik-õiguslikud asutused ja artikli 43 lõikes 1 ja lõike 2 punktides a, b ja c nimetatud rahvusvahelised organisatsioonid;b)abisaajad, kes on seotud humanitaarabi ja kriisiolukordade lahendamisega seotud abiga, välja arvatud lõppmaksete puhul;c)lõppmaksete puhul abisaajad, kes on seotud humanitaarabiga seotud toetustega, kes on sõlminud artiklis 163 osutatud partnerluse raamlepingu ja kellel on kontrollisüsteem, mis pakub sellistele maksetele vastavaid garantiisid. |

Muudatusettepanek 13

ARTIKLI 1 PUNKT 54Artikkel 182 (määrus (EÜ, Euratom) nr 2342/2002)

54) Artiklit 182 muudetakse järgmiselt: | 54) Artikkel 182 asendatakse järgmisega: |

a) Lõige 1 asendatakse järgmisega: | |

1.Vastutav eelarvevahendite käsutaja võib nõuda abisaajalt eelneva tagatise esitamist, mille summa on sama, mis eelmaksel, et piirata eelmaksetega seotud finantsriske. | 1.Vastutav eelarvevahendite käsutaja võib riskianalüüsi põhjal nõuda abisaajalt eelneva tagatise esitamist kuni sama summa ulatuses, mis eelmaksel, et piirata eelmaksetega seotud finantsriske, kui puuduvad teised samaväärsed vahendid võla tagamiseks.Samuti võib vastutav eelarvevahendite käsutaja oma riskianalüüsi põhjal nõuda sellist tagatist vastavalt toetuslepingus sätestatud finantseerimisviisile. |

b) Lõike 2 esimene lõik asendatakse järgmisega: | |

2.Tagatist nõutakse, kui eelmakse suurus ületab 80% toetuse kogusummast ja on suurem kui 60000eurot. | 2.Tagatist nõutakse, kui eelmakse suurus ületab 80% toetuse kogusummast ja on suurem kui 60000EUR, kui puuduvad teised samaväärsed vahendid võla tagamiseks. Valitsusvälistelt organisatsioonidelt, kes osalevad välistegevuses, nõutakse tagatist niisuguste ettemaksete puhul, mis on suuremad kui 1000000 EUR või on üle 90% toetuse kogusummast, kui puuduvad teised samaväärsed vahendid võla tagamiseks. Tagatis kehtib piisavalt kaua, et seda saaks vajaduse korral sisse nõuda.3.Tagatise esitab liikmesriigis registrisse kantud volitatud pank või finantseerimisasutus. Kui abisaaja asub kolmandas riigis, siis võib eelarvevahendite käsutaja anda nõusoleku, et selles kolmandas riigis registrisse kantud pank või finantseerimisasutus võib anda tagatise, kui ta on seisukohal, et antud pank või finantseerimisasutus pakub samaväärset turvalisust ja teenust nagu liikmesriigis asuv pank või finantseerimisasutus. Abisaaja taotlusel võib pärast vastutavalt eelarvevahendite käsutajalt nõusoleku saamist selle tagatise asemel esitada kolmanda isiku solidaartagatise või sama toetuslepingu poolteks olevate abisaajate tingimusteta ja tühistamatu ühise tagatise.Tagatise vääring on euro. Selle tulemusena pank, finantseerimisasutus või kolmas isik vastutab abisaaja kohustuste eest tagasivõtmatult ja täiendavalt või kui esimesel nõudmisel väljamakstava tagasivõetamatu tagatise andja.Võla tagamise teiste vahendite hulka võivad sõltuvalt vastutava eelarvevahendite käsutaja riskianalüüsist kuuluda (kuid mitte ainult) korrapärased maksed, hüpoteegid, maamaksud või maksud materiaalsele ja immateriaalsele varale ning pandid.4.Tagatis või muu garantii vabastatakse, kui eelmakse arvatakse järk-järgult maha abisaajale makstavatest vahemaksetest või lõppmaksetest. Vastavalt lõike 1 teises lõigus viidatud juhtudel vabastatakse tagatis vaid lõppsumma tasumisel.5.Vastutav eelarvevahendite käsutaja võib riskianalüüsi alusel avalik-õiguslikelt asutustelt ja artikli 43 lõikes 1 ja lõike 2 punktides a, b ja c nimetatud rahvusvahelistelt organisatsioonidelt lõikes 2 nimetatud kohustuse täitmist mitte nõuda. Vastutav eelarvevahendite käsutaja võib sellest kohustustest vabastada ka abisaajad, kes on sõlminud partnerluse raamlepingu artikli 163 kohaselt.5a.Kui toetuse summa ei ületa 10000 EUR, nõuab eelarvevahendite käsutaja tagatise esitamist vaid nõuetekohaselt põhjendatud juhtudel. |

[1] Nõukogu dokument 10003/02 lisa 1.

--------------------------------------------------